
На основу члана 30. став 1. Закона о јавним предузећима („Службени гласник Републике Србије“, број 119/12) и члана 11. Одлуке о начину и поступку именовања директора јавних предузећа и јавно комуналних предузећа чији је оснивач Град Врање („Службени гласник града Врања“, број 21/13), Комисија за именовање директора јавних предузећа и јавно комуналних предузећа чији је оснивач Град Врање, на седници одржаној 08.новембра 2013. године, након прегледа приспелих пријава и поднетих доказа по оглашеним јавним конкурсима за именовање директора јавних предузећа  чији је оснивач Град Врање, сачинила је

С  П  И  С  А  К

КАНДИДАТА КОЈИ ИСПУЊАВАЈУ УСЛОВЕ ЗА ИМЕНОВАЊЕ ДИРЕКТОРА

ЈАВНИХ ПРЕДУЗЕЋА  ЧИЈИ ЈЕ ОСНИВАЧ ГРАД ВРАЊЕ

I Услове за именовање директора јавних предузећа чији је оснивач Град Врање испуњавају следећи кандидати, и то:


- за именовање директора ЈП „Нови дом“ Врање:


кандидат Јовановић Драган, дипл.економиста из Врања, улица К.С.Првовенчаног 69/23;

- за именовање директора ЈП „Управа Бање“ Врањска Бања:


кандидат Јанковић Дарко, дипл.економиста из Врања, улица Милоша Илића број 10; и


- за именовање директора ЈП „Завод за урбанизам“ Врање:


кандидат Николић Марија, дипл.инж.архитектуре из Врања, улица Сарајевска број 6.
II Пријаве кандидата из тач. I овог списка су достављене у року који је одређен огласом о јавном конкурсу, разумљиве тако да се из истих јасно закључује да се ради о пријави на предметни конкурс и уз пријаве достављени сви докази који се конкурсом траже, а на бази којих је утврђено да кандидати испуњавају услове за именовање директора наведене конкурсом, у складу са статутима јавних предузећа.

Уз прописану конкурсну документацију, кандидати су поднели програм рада и развоја јавних предузећа за мандатни период за који се врши именовање, у складу са огласом о јавном конкурсу.
III О начину провере стручне оспособљености, знања и вештина кандидата Комисија ће одлучити посебним актом и о дану,  месту и времену почетка провере благовремено обавестити кандидате, у складу са Одлуком о начину и поступку именовања директора јавних предузећа и јавно комуналних предузећа чији је оснивач Град Врање („Службени гласник града Врања“, број 21/13).

КОМИСИЈА ЗА ИМЕНОВАЊЕ ДИРЕКТОРА ЈАВНИХ ПРЕДУЗЕЋА И

ЈАВНО КОМУНАЛНИХ ПРЕДУЗЕЋА ЧИЈИ ЈЕ ОСНИВАЧ ГРАД ВРАЊЕ

08. новембар 2013. године, број: 06- 198/2013-13.
                                                                               ПРЕДСЕДНИК КОМИСИЈЕ

                                                                                      Др Драган Томић 
